text: Brand i Vejle kan ses i hele byen
  18 august 2016 kl. 14.16
  Torsdag eftermiddag er der udbrudt brand hos Vejle Caravans i Vejle. Branden har udviklet en kæmpe røgsky, der lige nu kan ses over det meste af byen.
  Ifølge Sydøstjyllands Politi er en bygning overtændt, Røgen er giftig og sundhedsskadelig ved indånding, oplyser politiet.
  Vejle Brandvæsen er på stedet med flere biler og er i gang med slukningsarbejdet.
  Vagtchef Bent Hedeager Nielsen oplyser til TV SYD, at ingen er kommet til skade, alle personer i bygningen er reddet ud.
  Branden har dog udviklet sig så meget, så der også er blevet tilkaldt brandfolk fra bl.a. Hedensted og Fredericia.
  Branden i Vejle på Isabellahøj udvikler sig. Røgen er pt kraftig og sundhedsskadelig ved indånding. Beredskabsmeddelelse på vej.#politidk
  
  Brand på Isabellahøj i Vejle. Én bygning overtændt. Alle personer er reddet ud. #politidk
  
  